Tájékoztatás a szlovén Rába-vidék térségfejlesztési program megvalósításának támogatásáról szóló 1618/2019.(X.28.) Kormány határozat kapcsán nyújtandó célzott pénzügyi támogatás keretében Alsószölnökön megvalósuló fejlesztésről
Támogató neve: Pénzügyminisztérium
Kedvezményezett: Alsószölnök Község Önkormányzata
Projekt címe: Az alsószölnöki Faluház tetőszerkezetének és fedésének felújítása

Támogatási szerződés száma: PM_SZERZ/551/2020.
Tervezett befejezési dátum: 2021. október 15.
Támogatási összeg:  48,98 millió Ft.
1. A PROJEKT MŰSZAKI-SZAKMAI TARTALMA
1.1. A projekt tartalmának részletes ismertetése:
A projekt keretében az Alsószölnök, Fő út 19. sz. alatt található Faluház tetőszerkezetének a felújítása során el kell végezni a szükséges rossz állapotban lévő fogópárok visszabontását, a tetőablakok bontását, a szükségtelen kémények és a bádogos szerkezetek bontását, a palabontást.
Vissza kell építeni az új fogópárokat, 20 cm-es kőzetgyapot hőszigetelést kell végezni a tetőben.
A tetőszerkezetet pallókkal meg kell erősíteni, porhó elleni fólia védelemmel kell ellátni, a lécezést követően cserépfedéssel kell ellátni a tetőt.
A meglévő 20 db tetőablakot ki kell bontani, majd visszaépíteni a szükséges rezsianyagokkal.
Bádogos munka keretében cserélni kell a meglévő ereszcsatornákat, ki kell építeni a villámvédelmi rendszert, melyről jegyzőkönyvet kell készíteni.
[bookmark: OLE_LINK84][bookmark: OLE_LINK83]A projekt keretében az alábbi tevékenységek elvégzésére kerül sor:
1. Tervezési dokumentumok elkészítése, engedélyek beszerzése
a) Kivitelezési tervdokumentáció elkészítése
A projekt fizikai megvalósításához szükséges tervezői költségbecslés, költségvetés kiírás elkészítése, mely alkalmas az építési beruházást végző kivitelező kiválasztására induló eljárás lebonyolítására.
2. Tetőszerkezet és tetőfedés felújítása

A projekt keretében a  jelenlegi egészségre ártalmas, rossz műszaki állapotban lévő tető palafedésnek, a térségi jelleghez jobban illeszkedő, korszerűbb égetett cserépfedésre történő cseréje történik. 
Továbbá a cserépfedés miatt szükséges a fa tartószerkezet megerősítése, néhány helyen cseréje és a tetőszerkezet teljes hőszigetelése. 
A projekt részét képezik továbbá a kapcsolódó bontási munkák ,valamint a keletkezett hulladék megfelelő helyen és minőségben történő kezelése.
. 
3. A műszaki ellenőri feladatok ellátása
Az építőipari kivitelezési tevékenységről szóló 191/2009. (IX. 15.) Korm. rendelet 16.§ (1) bek. b) pont alapján a c) pontban ismertetett építési tevékenységgel kapcsolatos feladatok ellátására műszaki ellenőr kerül megbízásra, hogy a kivitelezési tevékenység teljes folyamatában elősegítse és ellenőrizze a vonatkozó jogszabályok, hatósági előírások, szabványok, szerződések és a kivitelezési dokumentáció betartását. A műszaki ellenőr a Korm. rendelet 16. § (2) bekezdésében meghatározott feladatokat végzi el.
4. A projekt megvalósítása és a fenntartási időszak során biztosítjuk a projekt nyilvánosságát.
A projekt kapcsán sajtóközleményt tervezünk megjelentetni a községi / térség / nemzetiségi lapban. A projekt előrehaladását nyomon követjük a település  honlapján, illetve rendszeresen hírt adunk róla az OSzÖ honlapján is. 

Képek a felújítandó épületről:

